Finnland is a Land vo tausendn Seen und Insln - 187.888 Seen und 179.584 Insln.[3] Da gresste See, Saimaa, is da viatgresste vo Eiropa. Mit oana Flechn vo 338.144,53 km² is Finnland nur a wengal kloana wia Deitschland. Dees Land liegt zwischn an 60. und 70. Broadngrad und zejt za de neadlichstn Lenda vo da Eadn. A Drittl vo Finnland liegt neadlich vom Polarkroas. De Nord-Sid-Ausdehnung vom finnischn Festland betrogt 1160 km (von Nuorgam bis Hanko), ie lengste Ost-West-Distanz 540 km (vo Ilomantsi af Närpes). Bei da Gliadarung vom Land wead scho eppa ob da Heh vo Oulujärvi (boarisch aa Oulusee, nordwestli vo da Stod Kajaani) vo "Nordfinnland" gredd. Oulu, wo in da Mittn vom Land liegt, wead beispuisweis efta ois nordfinnische Stod bezeichnet oda de Landschaft um Jyväskylä wead trotz iara sidlichn Log in "Middlfinnland" kategorisiat.